# Επίσημη Εφημερίδα C 411A/11 Δ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 411A |
| | |
| Έκδοση στην ελληνική γλώσσα | Ανακοινώσεις και Πληροφορίες | 58ό έτος11 Δεκεμβρίου 2015 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 411A

Έκδοση στην ελληνική γλώσσα

Ανακοινώσεις και Πληροφορίες

58ό έτος11 Δεκεμβρίου 2015

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Κεντρική Τράπεζα |
| 2015/C 411A/01 | Πρόσκληση εκδήλωσης ενδιαφέροντος για τον διορισμό εξωτερικού εμπειρογνώμονα ως αναπληρωματικού μέλους του διοικητικού συμβουλίου επανεξέτασης της Ευρωπαϊκής Κεντρικής Τράπεζας (Φρανκφούρτη, Γερμανία) | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

2015/C 411A/01

Πρόσκληση εκδήλωσης ενδιαφέροντος για τον διορισμό εξωτερικού εμπειρογνώμονα ως αναπληρωματικού μέλους του διοικητικού συμβουλίου επανεξέτασης της Ευρωπαϊκής Κεντρικής Τράπεζας (Φρανκφούρτη, Γερμανία)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

| 11.12.2015 | EL | Επίσημη Εφημερίδα της Ευρωπαϊκής Ένωσης | CA 411/1 |
| --- | --- | --- | --- |

11.12.2015

EL

Επίσημη Εφημερίδα της Ευρωπαϊκής Ένωσης

CA 411/1

---

Πρόσκληση εκδήλωσης ενδιαφέροντος για τον διορισμό εξωτερικού εμπειρογνώμονα ως αναπληρωματικού μέλους του διοικητικού συμβουλίου επανεξέτασης της Ευρωπαϊκής Κεντρικής Τράπεζας (Φρανκφούρτη, Γερμανία)

(2015/C 411 A/01)

1.   Εισαγωγή

Ο κανονισμός (ΕΕ) αριθ. 1024/2013 του Συμβουλίου (1) θεσπίζει τον ενιαίο εποπτικό μηχανισμό (ΕΕΜ) βάσει του άρθρου 127 παράγραφος 6 της Συνθήκης για τη λειτουργία της Ευρωπαϊκής Ένωσης. Ο ΕΕΜ αποτελείται από την Ευρωπαϊκή Κεντρική Τράπεζα (ΕΚΤ) και τις εθνικές αρμόδιες αρχές των κρατών μελών με νόμισμα το ευρώ, προβλέπεται δε η δυνατότητα καθιέρωσης στενής συνεργασίας με τις αρμόδιες αρχές κρατών μελών που δεν έχουν ως νόμισμα το ευρώ. Η ΕΚΤ είναι υπεύθυνη για την εν γένει λειτουργία του ΕΕΜ.

Κατ’ επιταγή του άρθρου 24 παράγραφος 1 του κανονισμού (ΕΕ) αριθ. 1024/2013, η ΕΚΤ προέβη στη σύσταση διοικητικού συμβουλίου επανεξέτασης, σκοπός του οποίου είναι η εσωτερική διοικητική επανεξέταση των αποφάσεων που η ίδια λαμβάνει κατά την άσκηση των εξουσιών οι οποίες της ανατίθενται δυνάμει του ως άνω κανονισμού, κατόπιν υποβολής σχετικού αιτήματος. Η υφιστάμενη κενή θέση αναπληρωματικού μέλους του διοικητικού συμβουλίου επανεξέτασης απαιτείται να πληρωθεί.

Εν όψει τούτου, η ΕΚΤ διοργανώνει την παρούσα διαδικασία πρόσκλησης εκδήλωσης ενδιαφέροντος για τον διορισμό ενός αναπληρωματικού μέλους του διοικητικού συμβουλίου επανεξέτασης, σύμφωνα με το άρθρο 4 της απόφασης ΕΚΤ/2014/16 (2).

2.   Η ΕΚΤ και το διοικητικό συμβούλιο επανεξέτασης

Το διοικητικό συμβούλιο επανεξέτασης αποτελεί αναπόσπαστο μέρος του ΕΕΜ. Στις περιπτώσεις που προβλέπει το άρθρο 24 παράγραφος 1 του κανονισμού (ΕΕ) αριθ. 1024/2013 κάθε φυσικό ή νομικό πρόσωπο μπορεί να ζητήσει την επανεξέταση απόφασης της ΕΚΤ που λαμβάνεται βάσει του εν λόγω κανονισμού και απευθύνεται στο ίδιο ή το αφορά άμεσα και ατομικά, εξαιρουμένων των αποφάσεων του διοικητικού συμβουλίου της ΕΚΤ που λαμβάνονται βάσει του άρθρου 24 παράγραφος 7 του ως άνω κανονισμού.

3.   Σύνθεση του διοικητικού συμβουλίου επανεξέτασης

Σύμφωνα με το άρθρο 24 παράγραφος 2 του κανονισμού (ΕΕ) αριθ. 1024/2013, το διοικητικό συμβούλιο επανεξέτασης αποτελείται από πέντε μέλη και δύο αναπληρωματικά μέλη εγνωσμένου κύρους. Διαθέτει επαρκείς πόρους και εξειδικευμένες γνώσεις προκειμένου να είναι σε θέση να αξιολογεί την άσκηση των εξουσιών της ΕΚΤ δυνάμει του κανονισμού (ΕΕ) αριθ. 1024/2013. Τα μέλη και τα δύο αναπληρωματικά μέλη του διοικητικού συμβουλίου επανεξέτασης διορίζονται από την ΕΚΤ για θητεία πέντε ετών, η οποία μπορεί να ανανεωθεί άπαξ, και ενεργούν ανεξάρτητα και με γνώμονα το δημόσιο συμφέρον.

Τα δύο αναπληρωματικά μέλη αντικαθιστούν προσωρινά τα μέλη του διοικητικού συμβουλίου επανεξέτασης σε περίπτωση προσωρινής αδυναμίας, θανάτου, παραίτησης ή απαλλαγής από τα καθήκοντά τους ή σε περιπτώσεις στις οποίες υφίστανται βάσιμοι λόγοι σοβαρής ανησυχίας για ύπαρξη σύγκρουσης συμφερόντων στο πλαίσιο συγκεκριμένου αιτήματος επανεξέτασης, π.χ. στις περιπτώσεις ύπαρξης ιδιωτικού ή προσωπικού συμφέροντος που μπορεί να επηρεάσει ή φαίνεται ότι επηρεάζει την αμερόληπτη και αντικειμενική εκτέλεση των καθηκόντων μέλους του διοικητικού συμβουλίου επανεξέτασης.

Τα μέλη και αναπληρωματικά μέλη του διοικητικού συμβουλίου επανεξέτασης προτείνονται από την εκτελεστική επιτροπή, κατόπιν διαβούλευσης με το εποπτικό συμβούλιο, και διορίζονται από το διοικητικό συμβούλιο της ΕΚΤ. Εξάλλου, το διοικητικό συμβούλιο της ΕΚΤ έχει θεσπίσει τους όρους και τις προϋποθέσεις διορισμού των μελών και αναπληρωματικών μελών του διοικητικού συμβουλίου επανεξέτασης.

4.   Προσόντα και πείρα των μελών και αναπληρωματικών μελών του διοικητικού συμβουλίου επανεξέτασης

Σύμφωνα με το άρθρο 24 παράγραφος 2 του κανονισμού (ΕΕ) αριθ. 1024/2013, τα αναπληρωματικά μέλη του διοικητικού συμβουλίου επανεξέτασης επιλέγονται βάσει του εγνωσμένου κύρους και του αποδεδειγμένου ιστορικού σχετικών γνώσεων και επαγγελματικής πείρας, περιλαμβανομένης της εποπτικής, στους τομείς των τραπεζικών και λοιπών χρηματοοικονομικών υπηρεσιών, αρκούντως υψηλού επιπέδου. Αποκλείεται από τη διαδικασία επιλογής το εν ενεργεία προσωπικό της ΕΚΤ και αρμόδιων αρχών ή άλλων εθνικών ή ενωσιακών θεσμικών οργάνων, φορέων, υπηρεσιών και οργανισμών που συμμετέχουν στην άσκηση των καθηκόντων τα οποία ανατίθενται στην ΕΚΤ δυνάμει του κανονισμού (ΕΕ) αριθ. 1024/2013. Τα αναπληρωματικά μέλη του διοικητικού συμβουλίου επανεξέτασης δεν πρέπει να ασκούν άλλη επαγγελματική δραστηριότητα στον τραπεζικό ή χρηματοοικονομικό τομέα, η οποία θα μπορούσε να δημιουργήσει σύγκρουση συμφερόντων και να περιορίσει την ικανότητά τους να αποφαίνονται επί προσφυγών. Θα πρέπει επίσης να απέχουν από την άσκηση δραστηριοτήτων που θα μπορούσαν να δώσουν σε τρίτους με ιδιότητα παρατηρητή την εντύπωση ότι μπορούν να οδηγήσουν στην εκδήλωση θεσμικής σύγκρουσης συμφερόντων. Τούτο καταλαμβάνει και την ιδιότητα μέλους εξωτερικών γνωμοδοτικών οργάνων ή οργάνων διοικητικής επανεξέτασης άλλων ενωσιακών θεσμικών οργάνων, φορέων, υπηρεσιών και οργανισμών. Τα αναπληρωματικά μέλη του διοικητικού συμβουλίου επανεξέτασης πρέπει να είναι άμεσα διαθέσιμα για να αποφαίνονται επί προσφυγών κατά αποφάσεων της ΕΚΤ.

Ο διορισμός του αναπληρωματικού μέλους του διοικητικού συμβουλίου επανεξέτασης θα λάβει χώρα κατά τρόπο τέτοιο, ώστε να διασφαλίσει, στο μέτρο του δυνατού, μία δεόντως ισορροπημένη εκπροσώπηση των κρατών μελών με βάση τη γεωγραφική κατανομή και το φύλο.

Οι αιτήσεις θα υποβληθούν σε συγκριτική αξιολόγηση από την ΕΚΤ. Θα ληφθούν ιδίως υπόψη τα ακόλουθα κριτήρια:

α)   Κριτήρια επιλογής

Οι υποψήφιοι πρέπει να διαθέτουν το σύνολο των ακόλουθων δεξιοτήτων και ικανοτήτων:

| — | πολύ καλή γνώση και αντίληψη της νομοθεσίας της ΕΕ στον τομέα των τραπεζικών και λοιπών χρηματοοικονομικών υπηρεσιών, |
| --- | --- |

—

πολύ καλή γνώση και αντίληψη της νομοθεσίας της ΕΕ στον τομέα των τραπεζικών και λοιπών χρηματοοικονομικών υπηρεσιών,

| — | πολύ καλή γνώση και αντίληψη της λειτουργίας του τραπεζικού τομέα, |
| --- | --- |

—

πολύ καλή γνώση και αντίληψη της λειτουργίας του τραπεζικού τομέα,

| — | πολύ καλή γνώση και αντίληψη των εποπτικών διαδικασιών και της δικαστικής πρακτικής στο πλαίσιο των εποπτικών διαδικασιών επανεξέτασης. |
| --- | --- |

—

πολύ καλή γνώση και αντίληψη των εποπτικών διαδικασιών και της δικαστικής πρακτικής στο πλαίσιο των εποπτικών διαδικασιών επανεξέτασης.

Επιπροσθέτως, αποτελεί σαφές πλεονέκτημα για τους υποψηφίους να διαθέτουν οποιαδήποτε από τις ακόλουθες δεξιότητες και ικανότητες:

| — | εποπτική εμπειρία στον τραπεζικό τομέα ή εμπειρία νομικής εργασίας σχετικής με την εποπτεία, |
| --- | --- |

—

εποπτική εμπειρία στον τραπεζικό τομέα ή εμπειρία νομικής εργασίας σχετικής με την εποπτεία,

| — | εις βάθος αντίληψη των θεσμικών οργάνων της Ευρωπαϊκής Ένωσης (ΕΕ) και των διαδικασιών λήψης αποφάσεων της ΕΕ, καθώς και άλλων ευρωπαϊκών και διεθνών διαδικασιών συναφών με τις εργασίες της ΕΚΤ, και ιδίως του ΕΕΜ, |
| --- | --- |

—

εις βάθος αντίληψη των θεσμικών οργάνων της Ευρωπαϊκής Ένωσης (ΕΕ) και των διαδικασιών λήψης αποφάσεων της ΕΕ, καθώς και άλλων ευρωπαϊκών και διεθνών διαδικασιών συναφών με τις εργασίες της ΕΚΤ, και ιδίως του ΕΕΜ,

| — | εις βάθος αντίληψη των καθηκόντων και της λειτουργίας της ΕΚΤ, και ιδίως του ΕΕΜ. |
| --- | --- |

—

εις βάθος αντίληψη των καθηκόντων και της λειτουργίας της ΕΚΤ, και ιδίως του ΕΕΜ.

β)   Κριτήρια καταλληλότητας

Οι υποψήφιοι πρέπει να πληρούν το σύνολο των ακόλουθων κριτηρίων καταλληλότητας (κατά την ημερομηνία λήξης της προθεσμίας υποβολής αιτήσεων). Ειδικότερα, πρέπει:

| — | να είναι υπήκοοι κράτους μέλους της ΕΕ και να απολαύουν των πολιτικών δικαιωμάτων τους στο ακέραιο, |
| --- | --- |

—

να είναι υπήκοοι κράτους μέλους της ΕΕ και να απολαύουν των πολιτικών δικαιωμάτων τους στο ακέραιο,

| — | να χειρίζονται άριστα την αγγλική γλώσσα, με αποδεδειγμένη ικανότητα σύνταξης κειμένων και παρουσίασης, |
| --- | --- |

—

να χειρίζονται άριστα την αγγλική γλώσσα, με αποδεδειγμένη ικανότητα σύνταξης κειμένων και παρουσίασης,

| — | να έχουν καλή γνώση τουλάχιστον μίας επιπλέον επίσημης γλώσσας της ΕΕ. |
| --- | --- |

—

να έχουν καλή γνώση τουλάχιστον μίας επιπλέον επίσημης γλώσσας της ΕΕ.

Ο πολύ καλός ή καλός χειρισμός και άλλων επίσημων γλωσσών της ΕΕ θα θεωρηθεί επιπλέον προσόν.

5.   Αποδοχές

Οι αποδοχές του επιτυχόντος υποψηφίου θα είναι ανάλογες των καθηκόντων του.

6.   Διορισμός

Η διαδικασία επιλογής θα διεξαχθεί σύμφωνα με τον κανονισμό (ΕΕ) αριθ. 1024/2013 και τους κανόνες λειτουργίας του διοικητικού συμβουλίου επανεξέτασης. Το αναπληρωματικό μέλος του διοικητικού συμβουλίου επανεξέτασης θα διοριστεί από το διοικητικό συμβούλιο της ΕΚΤ σε προσωποπαγή θέση και, ως εκ τούτου, δεν θα μπορεί να μεταβιβάσει αρμοδιότητές του σε άλλο μέλος ή σε τρίτους.

7.   Πίνακας επιτυχόντων

Η επιτροπή επιλογής μπορεί να συμπεριλάβει σε πίνακα επιτυχόντων τους καταλληλότερους υποψηφίους, οι οποίοι θα μπορούν μελλοντικά να διοριστούν σε παρόμοιες θέσεις. Σε αυτές τις περιπτώσεις οι υποψήφιοι θα ενημερωθούν σχετικά. Ο πίνακας θα παραμείνει σε ισχύ για πέντε έτη από τον διορισμό του αναπληρωματικού μέλους του διοικητικού συμβουλίου επανεξέτασης βάσει της παρούσας διαδικασίας.

8.   Ανεξαρτησία και δηλώσεις δεσμεύσεων και συμφερόντων

Το αναπληρωματικό μέλος του διοικητικού συμβουλίου επανεξέτασης θα ενεργεί ανεξάρτητα και με γνώμονα το δημόσιο συμφέρον. Για τον σκοπό αυτόν θα πρέπει να υποβάλει δημόσια δήλωση δεσμεύσεων και δημόσια δήλωση συμφερόντων, επισημαίνοντας κάθε άμεσο ή έμμεσο συμφέρον που μπορεί να θεωρηθεί ότι θίγει την ανεξαρτησία του ή, ανάλογα με την περίπτωση, την απουσία τέτοιων συμφερόντων. Υποχρεούται επίσης να δηλώσει ότι θα συμμορφώνεται με τους κανόνες εμπιστευτικότητας.

9.   Προστασία των δεδομένων προσωπικού χαρακτήρα

Η ΕΚΤ θα επεξεργαστεί όλα τα δεδομένα προσωπικού χαρακτήρα των υποψηφίων σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (3) και της απόφασης ΕΚΤ/2007/1 (4). Τούτο ισχύει ιδίως όσον αφορά την εμπιστευτικότητα και την ασφάλεια της επεξεργασίας των εν λόγω δεδομένων. Ο γενικός διευθυντής/Η γενική διευθύντρια Νομικών Υπηρεσιών της ΕΚΤ θα οριστεί ως ελεγκτής για τους σκοπούς επεξεργασίας των δεδομένων προσωπικού χαρακτήρα που αφορούν τη συμμετοχή της ΕΚΤ στη διαδικασία επιλογής με βάση την παρούσα πρόσκληση εκδήλωσης ενδιαφέροντος. Σκοπός της επεξεργασίας δεδομένων είναι η οργάνωση της επιλογής και του διορισμού του αναπληρωματικού μέλους του διοικητικού συμβουλίου επανεξέτασης. Η επεξεργασία του συνόλου των δεδομένων προσωπικού χαρακτήρα θα εξυπηρετήσει αποκλειστικά τον εν λόγω σκοπό.

Παραλήπτες των δεδομένων προσωπικού χαρακτήρα των υποψηφίων θα είναι τα μέλη της επιτροπής επιλογής, η εκτελεστική επιτροπή της ΕΚΤ, το εποπτικό συμβούλιο της ΕΚΤ και τα μέλη του διοικητικού συμβουλίου της ΕΚΤ.

Η ΕΚΤ μπορεί να διατηρήσει τα δεδομένα των επιτυχόντων υποψηφίων για χρονικό διάστημα πέντε ετών από τη λήξη της θητείας τους. Στην περίπτωση των μη επιτυχόντων υποψηφίων, τα δεδομένα θα διατηρηθούν για χρονικό διάστημα δύο ετών από την ολοκλήρωση της διαδικασίας επιλογής. Σε περίπτωση ένδικων διαφορών, τα προαναφερθέντα χρονικά διαστήματα θα παραταθούν για δύο έτη από την ολοκλήρωση όλων των σχετικών διαδικασιών.

Οι υποψήφιοι έχουν δικαίωμα πρόσβασης στα δεδομένα τους και ενημέρωσης ή διόρθωσης των στοιχείων ταυτοποίησής τους. Πάντως, στοιχεία που καταδεικνύουν ότι πληρούνται τα κριτήρια επιλογής και καταλληλότητας δεν μπορούν να ενημερωθούν ή να διορθωθούν μετά το πέρας της προθεσμίας υποβολής αιτήσεων που προβλέπεται για την παρούσα πρόσκληση εκδήλωσης ενδιαφέροντος. Με τον τρόπο αυτόν θα διασφαλιστεί ότι τηρούνται οι αρχές της ισότιμης πρόσβασης και της αποφυγής των διακρίσεων και ότι η διαδικασία επιλογής είναι άρτια, διαφανής και δίκαιη για όλους τους υποψηφίους.

Οι υποψήφιοι έχουν δικαίωμα πρόσβασης στα στοιχεία αξιολόγησής τους καθ’ όλη τη διάρκεια της διαδικασίας. Για τη διαφύλαξη της εμπιστευτικότητας των διαβουλεύσεων και της λήψης αποφάσεων από την επιτροπή επιλογής, την εκτελεστική επιτροπή της ΕΚΤ, το εποπτικό συμβούλιο της ΕΚΤ και το διοικητικό συμβούλιο της ΕΚΤ, καθώς και για την προστασία των δικαιωμάτων και ελευθεριών των λοιπών υποψηφίων, η πρόσβαση των υποψηφίων θα περιορίζεται στα στοιχεία που θα έχουν υποβάλει οι ίδιοι, καθώς και στα σημεία της αξιολόγησης που τους αφορούν.

Οι υποψήφιοι έχουν δικαίωμα προσφυγής στον Ευρωπαίο Επόπτη Προστασίας Δεδομένων οποτεδήποτε.

Το όνομα του αναπληρωματικού μέλους του διοικητικού συμβουλίου επανεξέτασης θα δημοσιευθεί στον δικτυακό τόπο της ΕΚΤ κατόπιν του διορισμού του βάσει της παρούσας πρόσκλησης.

10.   Διαδικασία υποβολής αιτήσεων

Έγκυρες θεωρούνται οι αιτήσεις που υποβάλλονται σύμφωνα με τις διαδικασίες που καθορίζονται στη συνέχεια και περιλαμβάνουν τα εξής:

| — | δεόντως συμπληρωμένο έντυπο αίτησης το οποίο διατίθεται στον δικτυακό τόπο http://www.ecb.europa.eu |
| --- | --- |

—

δεόντως συμπληρωμένο έντυπο αίτησης το οποίο διατίθεται στον δικτυακό τόπο http://www.ecb.europa.eu

| — | ενημερωμένο βιογραφικό σημείωμα (συστήνεται η χρήση του υποδείγματος ευρωπαϊκού βιογραφικού σημειώματος το οποίο διατίθεται στον ίδιο δικτυακό τόπο). |
| --- | --- |

—

ενημερωμένο βιογραφικό σημείωμα (συστήνεται η χρήση του υποδείγματος ευρωπαϊκού βιογραφικού σημειώματος το οποίο διατίθεται στον ίδιο δικτυακό τόπο).

Οι αιτήσεις πρέπει να υποβληθούν το αργότερο στις 16 Δεκεμβρίου 2015 (η ημερομηνία παραλαβής αποτελεί απόδειξη εμπρόθεσμης υποβολής). Οι αιτήσεις υποβάλλονται στην ακόλουθη διεύθυνση με συστημένη επιστολή ή με ιδιωτική εταιρεία ταχυμεταφοράς:

| European Central Bank |
| --- |
| Director General Legal Services |
| 60640 Frankfurt am Mein |
| GERMANY |

European Central Bank

Director General Legal Services

60640 Frankfurt am Mein

GERMANY

Η αίτηση υπογράφεται από τον υποψήφιο.

Δεν λαμβάνονται υπόψη αιτήσεις που υποβάλλονται μετά την παρέλευση της ως άνω προθεσμίας ή με άλλους τρόπους, π.χ. μέσω τηλεομοιοτυπίας. Επίσης δεν λαμβάνονται υπόψη ασαφείς ή ελλιπείς αιτήσεις. Προς διευκόλυνση της διαδικασίας υποβολής αιτήσεων, η επικοινωνία με τους αιτούντες σε σχέση με την παρούσα πρόσκληση εκδήλωσης ενδιαφέροντος θα διεξάγεται στα αγγλικά.

Οι υποψήφιοι οφείλουν να ενημερώσουν αμελλητί την ΕΚΤ εγγράφως σχετικά με κάθε μεταβολή της κατάστασης ή της διεύθυνσής τους, ώστε η αίτησή τους να είναι ενημερωμένη.

Όλοι οι υποψήφιοι που υποβάλλουν αίτηση για την παρούσα πρόσκληση εκδήλωσης ενδιαφέροντος θα ενημερωθούν σχετικά με το αποτέλεσμα της διαδικασίας επιλογής και διορισμού.

---

(1)  Κανονισμός (ΕΕ) αριθ. 1024/2013, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).

(2)  Απόφαση ΕΚΤ/2014/16, της 14ης Απριλίου 2014, σχετικά με τη σύσταση του διοικητικού συμβουλίου επανεξέτασης και των κανόνων λειτουργίας του (ΕΕ L 175 της 14.6.2014, σ. 47).

(3)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

(4)  Απόφαση EKT/2007/1, της 17ης Απριλίου 2007, για τη θέσπιση διατάξεων εφαρμογής σχετικά με την προστασία δεδομένων στην Ευρωπαϊκή Αντρική Τράπεζα (ΕΕ L 116 της 4.5.2007, σ. 64).

---